17. ΝΟΜΟΣ υπ’ αριθ. 952 της 27 Ιουλ./3 Αυγ. 1979 (ΦΕΚ Α΄ 175) Περί αντικαταστάσεως διατάξεων του Ν.Δ. 1162/ 1972 «περί καθορισμού αντιστοιχίας των εκ του Δημοσίου Ταμείου συνταξιοδοτουμένων υπαλλήλων των Ελληνικών Ταχυδρομείων (ΕΛΤΑ). Άρθρ.1.-Αντικαθίστανται οι περίπτ. Ε΄ Η΄, Θ΄ και Κλάδος Καθαριστριών του άρθρ. 1 παρ. 1 Ν.Δ. 1162/1972, ανωτ. αριθ. 10. Άρθρ.2.-1.Η ισχύς του παρόντος νόμου άρχεται από 8 Μαρτ. 1978, η δε προθεσμία εντός της οποίας δέον να υποβληθή, εφ’ όσον συντρέχει περίπτωσις, η αίτησις εκ μέρους των εξελθόντων ήδη της υπηρεσίας, ως και των οικογενειών των εκ τούτων αποβιωσάντων, περί αναπροσαρμογής της συντάξεώς των, ορίζεται ετησία από της δημοσιεύσεως αυτού δια της Εφημερίδος της Κυβερνήσεως. 2.Τα οικονομικά αποτελέσματα, εν περιπτώσει αυξήσεως της συντάξεως των περί ων η προηγουμένη παράγραφος συνταξιούχων, άρχονται από της πρώτης του μηνός της χρονολογίας εκδόσεως της σχετικής πράξεως ή αποφάσεως. 